《奉委进江背洞驻军赤坎招安贼三万有奇》
清代·顾岱

匹马临江背，前旌近贼营。由来皆赤子，何忍作长平。

地险归耕少，民顽入法轻。抚绥诚不易，先轨是阳明。

作者简介：清江苏无锡人，嘉定籍，字泰瞻，一字舆山，号止庵。顺治十五年进士，授云南府同知。值吴三桂纵兵淫掠，即据实上告，并追还所掠子女三千余人，发还本家。官至杭州知府。有《澹雪斋集》。